Komisijos Reglamentas (EEB) Nr. 686/78
1978 m. balandžio 6 d.
nustatantis papildomas išsamias nuostatas dėl eksporto grąžinamųjų išmokų skyrimo žuvininkystės produktams
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. sausio 19 d. Tarybos reglamentą (EEB) Nr. 100/76 dėl bendros žuvininkystės produktų rinkos organizavimo [1] su paskutiniais pakeitimais, padarytais Reglamentu (EEB) Nr. 2560/77 [2],
atsižvelgdama į 1796 m. sausio 19 d. Tarybos reglamentą (EEB) Nr. 110/76, nustatantį bendras eksporto grąžinamųjų išmokų suteikimo žuvininkystės produktams taisykles ir tokių išmokų dydžio nustatymo kriterijus [3], ypač į jo 7 straipsnio 3 dalį,
kadangi buvo nustatyta, kad Bendrijos kilmės produktai užšaldomi ir (arba) perdirbami laive, plaukiojančiame su valstybės ne narės vėliava; kadangi tokie produktai eksportuojami užšaldyti arba perdirbti;
kadangi ekonominės tokių operacijų vykdymo sąlygos atitinka operacijas, vykdomas ne valstybėse narėse, kuriose gamybos sąnaudos yra gerokai mažesnės nei Bendrijoje; kadangi eksporto grąžinamųjų išmokų už tokiomis sąlygomis užšaldytus ir (arba) perdirbtus produktus suteikia jiems nepagrįstą pranašumą;
kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Pagal eksporto grąžinamųjų išmokų sistemą Bendrijos kilmės žuvininkystės produktai, užšaldyti ir (arba) perdirbti laive, registruotame arba įtrauktame į sąrašus trečiojoje šalyje ir plaukiojančiame su jos vėliava Bendrijos kilmę turintiems produktams nepriskiriami.
2 straipsnis
Šis reglamentas įsigalioja 1978 m. balandžio 29 d.
Jis taikomas eksportui, kuriam atlikti muitinės formalumai įsigalioja nuo minėtosios datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1978 m. balandžio 6 d.